Lav et referat af nedenstående tekst:

Tekst:
For første gang nogensinde - efter 20 år i kommunalpolitik - så vil skagboen Inger Støtt (Venstre) ikke rette sig efter en beslutning truffet af kommunens egne embedsfolk. - Jeg er glad for at forvaltningen handler hurtigt i byggesager. Men her er det gået lidt for hurtigt. Forvaltningen har fejlet, siger medlem af Plan- og Miljøudvalget, Inger Støtt, til TV2/NORD. Teknisk Forvaltning i Frederikshavn Kommune har givet en bygherre en principiel byggetilladelse til at opføre 20 nye eksklusive boliger på en grund nær havnen, hvor der før har været fiskerfabrik. Men det vil Inger Støtt og et flertal i Plan- og Miljøudvalget altså ikke finde sig i. - Skagboerne skal have lov at komme med indsigelser. Der skal en helt ny lokalplan til, siger hun. Efter et stort borgermøde i november bad Frederikshavn Kommune den samme bygherre, FB Gruppen i Hvidovre, om at diske op med et nyt boligprojekt i stedet for det der dengang var på tegnebrættet. Det var alt for højt og arkitekturen passede ikke ind i Skagen. Nu hvor det nye projekt foreligger, havde et flertal af politikerne i Plan- og Miljøudvalget som en selvfølge regnet med at få det at se.

Referat:
Helt usædvanligt vil et flertal i Plan- og Miljøudvalget i Frederikshavn Kommune ikke finde sig i, at Teknisk Forvaltning har givet lov til at opføre et stort eksklusivt lejlighedskompleks nær havnen i Skagen